Diari Oficial de la Generalitat Valenciana


Sumari del DOGV 6220, del 05-03-2010 (2010/1203)

Notificació de la sentència número 189 dictada en el judici verbal de desnonament per falta de pagament número 1387/2008.
-------------------------------------------------------------------------------------------------------------------------

### Dades del document

Número de DOGV
:   6220

Data del DOGV
:   05-03-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/1203


Data del document
:   23-12-2009

Organisme emissor
:   Jutjat de Primera Instància Número 5 de València

Tipus de document
:   Edicte

Notificació de la sentència número 189 dictada en el judici verbal de desnonament per falta de pagament número 1387/2008. [2010/1203]  
En el judici verbal (desnonament per falta de pagament) 001387/2008, que es tramita en aquest jutjat, promogut per Poveda y Ripoll, SL, contra a Moha 2006, SL, sobre reclamació de rendes, per resolució dictada en el dia de hui s'ha acordat la notificació a la demandada Moha 2006, SL, en parador ignorat, de la sentència l'encapçalament i la dispositiva de la qual són literalment com segueix:   
«Sentència número 189   
València, 21 de desembre de 2009   
El magistrat jutge del Jutjat de Primera Instància número 5 de València, Juan Francisco Guerra Mora; vistes aquestes actuacions de judici verbal de desnonament per falta de pagament de la renda, número 1387/2009 promoguts a instàncies de Poveda y Ripoll, SL, representat pel procurador dels tribunals José Joaquín Pastor Abad, contra Moha 2006, SL, en situació processal de rebel·lia,   
Dispositiva  
Declare resolt el contracte d'arrendament subscrit entre Poveda y Ripoll, SL i Moha 2006, SL sobre el local comercial situat al carrer Just i Pastor, número 149, baixos de València. Condemne la part demandada a pagar a Poveda y Ripoll, SL la quantitat de 18.948,19 €, més les rendes que meriten fins a la data de lliurament de la possessió efectiva de l'immoble, amb els seus interesos legals, i al pagament de les costes causades en aquest procediment.   
Manera d'impugnació: notifiqueu aquesta resolució a les parts, i feu-los saber que no és ferma i que s'hi pot interposar un recurs d'apel·lació, que haurà de preparar-se dins del termini de cinc dies des de la seua notificació, i es presentarà davant d'aquest Jutjat escrit en el qual caldrà citar la resolució impugnada i manifestar la voluntat de recórrer-hi, i amb la indicació dels pronunciaments que s'impugnen.   
El recurs no s'admetrà si en preparar-lo la part no acredita haver consignat en l'entitat Banesto i en el compte de dipòsits i consignacions obert a nom d'aquest jutjat, amb referència a aquest procediment, la quantitat de cinquanta (50) euros, en concepte de dipòsit per a recórrer, de conformitat amb la disposició addicional quinzena de la Llei Orgànica del Poder Judicial (introduïda per Llei Orgànica 1/2009, de 3 de novembre).   
Aquesta és la meua sentència, que pronuncie, mane i firme».   
Cosa que es notifica per edictes en compliment del que disposa l'article 156.4 de la Llei d'Enjudiciament Civil, amb l'advertència que no es tornarà a practicar cap notificació més tret de la resolució que pose fi al procés.   
València, 23 de desembre de 2009.- La secretària judicial: Francisca Tomás Llavador.